text: Leygardagin tann 15. apríl var fyrsta Specialsport kappingin í bogaskjóting hildin í hølluni hjá Bogaskjótifelagnum Tambar. Kappinging varð hildin fyri skjúttar við serligum tørvi úr bogaskjótifeløgunum í Føroyum.
text: #000000
text: Sjálvt um tað enn bara er felagið Tambar í Havn, ið hevur lið fyri fólk við serligum tørvi, eru fleiri feløg í Føroyum, ið hava skjúttar, sum venja regluliga, og sostatt vóru skúttar úr øllum feløgum boðin við.
text: #000001
text: Til kappingina luttoku 5 skjúttar úr liðnum hjá Tambar, umframt næmingar úr SSM á Glasir ið hevur bogaskjóting sum ítróttartilboð í samstarv við Tambar.
text: #000002
text: Kappingin varð hildin innandura við frástøðuni 15 metur og skotið varð á skivum ið eru 60 cm í diametur. At raka miðjuna á skivuni, svarar til at raka ein tennisbolt við 15 metra frástøðu. Skotið varð 2 umfør við 30 pílum og viðførir hetta, at hægsta stigatalið kundi verða 600 tilsamans.
text: #000003
text: Úrslitið av kappingini bleiv, at Alex vann við 408 stigum, Ívar fekk 406 stig og Anders fekk 313 stig. Hjá hinum luttakaranum var úrslitið, at Magni fekk 191 stig og Alexander fekk 91 stif. Øll ið luttóku fingu medaljur, sum er sniðgivnar til Specialsport tiltakið og eru gjørdar á Verkstaðnum Vón.
text: #000004
text: Reglurnar til kappingina eru gjørdar við støði í kappingarleistinum hjá Special Olympics. Tað vil siga, at skjútturnar verða bólkaðar eftir teirra støði. Úrslitið, tá fyrstu 30 pílarnir eru skotnir, verður brúkt til at bólka skjútturnar, soleiðis at næstu 30 pílarnar verða brúktir til at avgera, hvør hevur vunnið kappingina. Tó vórðu øll bolkað saman av tí at færri enn 8 skjúttar toku lut í kappingini. Eisini kann kappingin avgerast við finaluumførum og verður hetta brúkt í komandi kappingum.
text: #000005
text: Royndirnar við bogaskjóting fyri fólk við serligum tørvi, eru fingnar gjøgnum venjingartilboð í samstarvi við SSM á Glæsir í Havn. Tilboðið um at kunnu fara til bogaskjóting byrjaði í 2021, og frá september 2022, hava eisini verið venjingar hvørt mánakvøld hjá Tambar.
text: #000006
text: Hugskotið til at byrja regluligar venjingar fyri ungu við serligan tørvi, kemur frá tiltøkum fyri frítíðartilboðið “Jollyklubb” ið hevur verið til bogakjóting 1-3 ferð hvørt hálvár seinastu mongu árini. Eisini hava vikuskiftisbólkarnar fyri ung verið og skotið, umframt at starvssfólk frá Verkstaðnum Vón eisini hava verið framvið.
text: #000007
text: Royndirnar vísa, at “bogaskjóting er fyri øll”. Tað er til dømis gott fyri sosialu samveruna, ítrótturin styrkir um evnini at hugsavna seg og so fær íðkarin goðar upplivingar í felagsskapi við onnur.
text: #000008
text: Venjing í bogaskjóting fyri fólk við serligum tørvi heldur fram hvønn mánadag kl. 18.30-20.00 frá september til juni. Best er at siga frá áðrenn til venjarin Michael H. Feldballe Hansen á Messenger ella á telefon 229221.
text: #000009
text: ÍSF HusiðÁ frælsinum 30100 Tórshavn
text: #000010